《送刘长孺携家归龙川》
明代·释今印

霍山山下是蓬庐，半课耕耘半读书。彭泽还存三径菊，华阳归读一巾车。

落帆鸥鹭迎新侣，入里儿童指旧居。池上故交零乱散，他时魂梦亦应疏。

作者简介：今印，字海发。顺德人。族姓梁，原名琼，字之佩，更名海发。诸生。明桂王永历十一年（一六五七）皈天然落发受具。明桂王永历十二年（一六五八）随师还粤，顷复返庐山掌记室。天然老人遣参诸方。至楚黄见天章和尚，一语遂契，付以大法，命居西堂。清光绪《广州府志》卷一四一有传。